Publication: Magyar Közlöny
Issue: MK-2011-121 (Year: 2011, Number: 121)
Era: contemporary
Section: 13. számviteli beszámoló: a számvitelrõl szóló 2000. évi C. törvény 8. § (1) és (2) bekezdése szerinti beszámoló;
Paragraph Index: 1463

b) az egy szolgáltatáshoz közvetlenül nem rendelhetõ költségeket és ráfordításokat (a továbbiakban: közös tételek) a következõ módon kell megosztani: ba) a közös tételeket azon tevékenységekre kell felosztani, amely érdekében azok közvetlenül felmerültek; bb) azokat a közös tételkategóriákat, amelyek esetében a termékhez vagy szolgáltatáshoz kapcsolódó tevékenység és a költség, ráfordítás közvetlen kapcsolata nem állapítható meg, annak alapján kell megosztani, hogy a költségkategória milyen kapcsolatban áll a termékkel vagy szolgáltatással közvetlenül összerendelhetõ tevékenységekkel; bc) a tevékenységekre felosztott költségeket és ráfordításokat tevékenységelemzéssel megállapított teljesítmények arányában kell az egyes termékekre vagy szolgáltatásokra terhelni; bd) azon költségek és ráfordítások esetében, amelyeket az a) pontban vagy a ba) és bb) alpontokban foglalt eljárással az egyes szolgáltatásokhoz nem lehet hozzárendelni, úgy kell eljárni, hogy ezen fel nem osztott tételeket az egyes fenntartott és nem fenntartott egyetemes szolgáltatásokhoz az a) pont vagy a ba) és bb) alpontok szerint hozzárendelt költségeknek és ráfordításoknak az összes szolgáltatáshoz legfeljebb az a) pont, vagy a ba) és bb) alpontok szerint hozzárendelt költségeihez és ráfordításaihoz, illetve az árbevételhez viszonyított arányában kell hozzárendelni.

Source: https://magyarkozlony.hu/hivatalos-lapok/f92a1b660d38bbf4e11558cc387dbf7e6e5e7332/dokumentumok/9ba332a1e9bfa9a2c139db9dbc11aa651973bdf5/letoltes